Многа кіраўнікоў вырасціла Галіна Сцяпанаўна на сваёй міні-будоўлі ў вучэбнай майстэрні. Каб задзейнічаць усіх выхаванцаў у пачатку навучання, і нават тых, хто яшчэ сумняваецца наконт прафесійнага выбару, Галіна Сцяпанаўна ўключае ўсіх у справу, праяўляючы павышаны давер да кожнага. Ён ужо не проста навучэнец, а член будаўнічай брыгады і павінен адказваць за свой участак работы. Брыгадная форма дазваляе як мага лепш задзейнічаць кожнага навучэнца, актывізаваць яго намаганні быць заўжды на вачах і з адказнасцю ставіцца да даручанай справы, а інакш ён падвядзе ўсіх астатніх.